Diari Oficial de la Generalitat Valenciana


Sumari del DOGV 1503, del 13-03-1991 (1991/820594)

DECRET 42/1991, de 4 de març del Consell de la Generalitat Valenciana, pel qual s'ofereixen ajudes a les explotacions agro-pecuàries afectades per les nevades de gener-febrer de 1991.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/04/42/dof/vci/html**

### Dades del document

Número de DOGV
:   1503

Data del DOGV
:   13-03-1991

Secció del DOGV
:   DISPOSICIONS GENERALS

Número del document
:   1991/820594


Data del document
:   04-03-1991

Organisme emissor
:   Conselleria d'Economia i Hisenda

Tipus de document
:   Decret

Decret 42/1991, de 4 de març, del Consell de la Generalitat Valenciana, pel qual s'ofereixen ajudes a les explotacions agro-pecuàries afectades per les nevades de gener-febrer de 1991.  
Les intenses nevades caigudes a diverses zones de l'interior de la Comunitat Valenciana han provocat greus danys en les produccions agro-pecuàries de la província de Castelló.  
El fenomen meteorològic, de magnitud inusitada i acompanyat d'un fred intens, es va traduir, a determinats municipis de les comarques d'els Ports, l'Alt Maestrat i l'Alcalatén, en incomunicació, mort dels animals per fred, manca d'aliments i, fins i tot, danys a la infrastructura particular de masies i granges, que han perjudicat l'economia de les famílies les fonts d'ingressos de les quals, provenen de les rendes agro-pecuàries.  
Davant aquesta situació, i per raó del caràcter de zones desfavorides de les comarques afectades, el Govern Valencià ha decidit establir mesures de caràcter excepcional, consistents en subvencions fins al 60% de les pèrdues patides, que pal·lien, com siga possible, els greus efectes produïts i permeten la recuperació econòmica de les explotacions afectades.  
Per això, a proposta dels Consellers d'Economia i Hisenda i d?agricultura i Pesca, amb la prèvia deliberació del Govern Valencià en la reunió del dia 4 de març de 1991,  
DECRETE:  
Article primer  
La Conselleria d?agricultura i Pesca concedirà subvencions als agricultors a títol principal, titulars d'explotacions agro-pecuàries, que hagen resultat greument afectades per les nevades dels darrers dies de gener i la primeria de febrer de 1991, i que es troben ubicades als termes municipals següents:  
Província de Castelló: Vistabella del Maestrazgo, Villafranca del Cid, Ares del Maestre, Portell de Morella, Castellfort, Culla, Benasal, Morella, Cinctorres, Castell de Cabres, Vallibona i Herbés.  
Article segon  
Les ajudes tenen per objecte la reparació dels danys a la infrastructura de les explotacions agro-pecuàries, la reposició d'animals morts pel fred de les espècies bovina, ovina i cabrum, i l'ajuda a l'alimentació consumida durant el temps que van estar incomunicats, cas dels remugants en règim extensiu.   
Article tercer  
Les ajudes previstes en aquest decret seran incompatibles amb qualssevol altres que poguessen dictar les distintes administracions per a la mateixa finalitat i, en particular, amb les indemnitzacions que poguessen obtenir-se del Consorci de Compensació d'assegurances.  
Article quart  
L'import total de les subvencions a concedir ascendirà a vint-i-cinc milions de pessetes. Si la quantia resultant de les ajudes aprovades superés els totals establerts, es prorratejarà entre les sol·licituds amb dret a subvenció.  
Article cinquè  
L'ajuda consistirà en una subvenció del 60% de l'import de les pèrdues declarades. A l'efecte, s'estableixen els següents barems:  
1. Infrastructura agrària privada: trencament de teulades i tancament de corrals, fins a les següents quanties:  
Coberta de teula 4.500 PTA/m2.  
Coberta de fibrociment 2.500 PTA/m2.  
Tancament de corral 10.000 PTA/m3.  
2. Reposició d'animals morts pel fred:  
Cap de bestiar vacum 160.000 PTA/u.  
Jònec lactant 40.000 PTA/u.  
Cap de bestiar d'oví i cabrum 14.000 PTA/u.  
Corder i cabrit lactant 5.000 PTA/u.  
3. Ajuda a l'alimentació del bestiar:  
Boví 85 PTA/dia.  
Oví i cabrum 25 PTA/dia.  
Les dues darreres quantitats seran aplicades, pel cap alt, els dies compresos entre el 25 de gener i el 10 de febrer de 1991, tots dos inclusivament.  
El càlcul de la subvenció s'efectuarà sobre la base de les pèrdues declarades. En qualsevol cas, les inversions que se subvencionen no podran superar els màxims dels barems establerts en aquest article.  
Article sisé  
A la sol·licitud d'ajuda s'adjuntaran els següents documents:  
a) Cartilla ramadera actualitzada.  
b) Declaració jurada de danys patits, amb les proves documentals complementàries existents.  
c) Factures que justifiquen les inversions realitzades, les compres d'animals de reposició i l'adquisició de pinsos i farratges, si cal.  
Article seté  
A l?efecte d'aquest decret, es considera agricultor a títol principal:  
a) Tota persona física amb una renda procedent de l?explotació igual o superior al 50% de la renda total.  
b) Tota persona jurídica que, segons els seus estatuts, tinga com a finalitat predominant l?explotació agrària, sempre que més del 50% dels socis siguen agricultors a títol principal.  
Article vuité  
La condició d'agricultor a títol principal serà acreditada amb la següent documentació: Cartilla del Règim Especial Agrari de la Seguretat Social i darrer cupó, i si no n'hi ha, la darrera declaració de l?Impost sobre la Renda de les Persones Físiques.  
Article novè  
Les sol·licituds per a obtenir aquestes ajudes seran presentades a les agències d'extensió agrària i serveis territorials de la Conselleria d'Agricultura i Pesca, fins el 30 d'abril de 1991, i seran resoltes pel director dels serveis territorials de Castelló de la Conselleria d?agricultura i Pesca.  
DISPOSICIONS FINALS  
Primera  
Facultar les conselleries d'Economia i Hisenda, i d?agricultura i Pesca per al desenvolupament d'aquest decret.  
Segona  
Aquest decret entrarà en vigor el dia de la publicació al Diari Oficial de la Generalitat Valenciana.  
València, 4 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA   
El Conseller d'Agricultura i Pesca  
LLUIS FONT DE MORA I MONTESINOS


Còpia Permalink ELI